**Zmluva na dodanie služby podpory SAP Enterprise Support pre licencie k SAP Software, pre licenciu SAP-PI a pre licenciu SAP-NW Foundation**

**č. C-NBS1-000-087-213**

uzatvorená podľa § 269 ods. 2 zákona č. 513/1991 Zb. Obchodný zákonník   
v znení neskorších predpisov

(ďalej aj „zmluva“)

**Zmluvné strany**

**Objednávateľ:**

**Názov: Národná banka Slovenska**

so sídlom: ul. Imricha Karvaša 1, 813 25 Bratislava

zastúpená: <vyplní verejný obstarávateľ>

IČO: 30844789

DIČ: 2020815654

IČ pre DPH SK2020815654

Bankové spojenie: SK07 0720 0000 0000 0000 1919

(platí pre tuzemského poskytovateľa)

IBAN SK60 0720 0000 0000 0000 2129

(platí pre zahraničného poskytovateľa)

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov.

*(ďalej len „objednávateľ“ alebo „NBS“)*

**a**

**Poskytovateľ:**

Obchodné meno: <**vyplní uchádzač**>

Sídlo: <vyplní uchádzač>

Zastúpený: <vyplní uchádzač >

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

*(ďalej len „poskytovateľ“)*

*(objednávateľ a poskytovateľ spolu aj ako „zmluvné strany“)*

### **Preambula**

# Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa < doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom: **Podpora SAP Enterprise Support pre licencie k SAP Software, pre licenciu SAP-PI a pre licenciu SAP-NW Foundation**.

# Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

**ČLánok I.**

**Predmet zmluvy**

1. Predmetom zmluvy je dodanie služby podpory SAP Enterprise Support pre licencie k SAP Software, pre licenciu SAP-PI a pre licenciu SAP-NW Foundation (ďalej len “služby SAP Enterprise Support”) nadobudnuté objednávateľom na základe Zmluvy o poskytnutí práva užívania Systému a jeho údržby číslo G-206.10.1011.00 zo dňa 29. marca 2004, Zmluvy o poskytnutí práva úžívania Systému a jeho údržbe (SAP XI) zo dňa 30.09.2004 a Dohody o urovnaní zo dňa 31.01.2018 v znení ich dodatkov, podľa špecifikácie uvedenej v Opise predmetu zmluvy, ktorá tvorí Prílohu č. 1 tejto zmluvy (ďalej len „Príloha č.1“) a v Popise služieb podpory SAP Enterprise Support, ktorá tvorí  Prílohu č. 2 tejto zmluvy (ďalej ako „Príloha č.2“)
2. Poskytovateľ sa zaväzuje dodať objednávateľovi služby v rozsahu špecifikovanom v Prílohe č. 1 a v Prílohe č. 2 tejto zmluvy, za cenu podľa čl. III zmluvy a podľa Prílohy č. 3 tejto zmluvy „Cenová špecifikácia predmetu zmluvy“ a na obdobie uvedené v článku II. bode 2 tejto zmluvy. Objednávateľ sa zaväzuje uhradiť poskytovateľovi cenu za dodané služby podľa podmienok tejto zmluvy.
3. Poskytovateľ vyhlasuje, že je oprávnený poskytovať služby SAP Enterprise Support a zároveň vyhlasuje, že je oprávnený poskytnúť plnenie, na ktoré sa zaviazal touto zmluvou počas celej doby platnosti a účinnosti tejto zmluvy. V prípade, ak sa akékoľvek vyhlásenie poskytovateľa podľa predchádzajúcej vety tohto článku zmluvy preukáže za nepravdivé, považuje sa to za podstatné porušenie zmluvy zo strany poskytovateľa a je dôvodom na okamžité odstúpenie objednávateľa od tejto zmluvy.

**ČLánok II.**

**Miesto a TerMÍN plnenia**

1. Miestom plnenia predmetu zmluvy podľa čl. I. je sídlo objednávateľa nachádzajúce sa na adrese Národná banka Slovenska, Imricha Karvaša 1, 813 25 Bratislava.
2. Poskytovateľ sa zaväzuje zabezpečiť služby SAP Enterprise Support pre objednávateľa na obdobie od **01.01.2024 do 31.12.2026.**
3. Poskytovateľ bezodkladne po aktivovaní služieb podpory SAP Enterprise Support písomne oznámi túto skutočnosť objednávateľovi.

**ČLánok III.**

**Cena a platobné podmienky**

1. Zmluvné strany prejavujú vôľu uzavrieť zmluvu s tým, že cena predmetu zmluvy, ktorá je uvedená v Prílohe č. 3 tejto zmluvy, je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a to v celkovej výške:

<vyplní uchádzač>**eur bez DPH**

**(Slovom:** <vyplní uchádzač> **eur bez DPH);**

1. Cena je uvedená bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúry za predmet zmluvy budú obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu zmluvy.
2. Objednávateľ zaplatí cenu za predmet zmluvy na základe faktúry vystavenej poskytovateľom. Cenu za poskytovanie služby SAP Enterprise Support bude poskytovateľ fakturovať štvrťročne vopred vo výške štvrťročného paušálneho poplatku v súlade s Prílohou č. 3 tejto zmluvy.
3. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
4. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
5. <text tohto bodu platí pre domáceho uchádzača, zahraničný uchádzač text odstráni> V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti Poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
6. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text tohto bodu platí len pre domáceho uchádzača, zahraničný uchádzač text tohto bodu odstráni >
7. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy Poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať.
8. <text tohto bodu platí pre zahraničného uchádzača, domáci uchádzač text odstráni> V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o DPH alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi.
9. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.

**ČLánok IV.**

**Povinnosti zmluvných strán**

1. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) doručiť objednávateľovi zoznam osôb oprávnených konať vo veciach zmluvných, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom Poskytovateľa najneskôr 7 pracovných dní pred vykonaním zmeny.
2. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) informovať objednávateľa o platných telefónnych číslach, faxových číslach, internetových adresách a adresách elektronickej pošty, na ktorých môže objednávateľ požadovať poskytnutie služieb v zmysle tejto zmluvy. Zmeny uvedených informácií musia byť zaslané druhej zmluvnej strane formou doporučeného listu podpísaného oprávneným zástupcom Poskytovateľa najneskôr 7 pracovných dní pred vykonaním zmien.
3. Poskytovateľ je povinný zabezpečiť, aby jeho pracovníci alebo osoby prostredníctvom ktorých plní predmet tejto zmluvy (ďalej aj „zamestnanci“) v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených zamestnancov objednávateľa.
4. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) doručiť poskytovateľovi zoznam osôb oprávnených konať vo veciach zmluvných vrátane oprávnených osôb vo veciach týkajúcich sa plnenia predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmeny.
5. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) informovať poskytovateľa o platných telefónnych číslach, faxových číslach a adresách elektronickej pošty, prostredníctvom ktorých môže poskytovateľ komunikovať s objednávateľom pri plnení predmetu zmluvy v zmysle tejto zmluvy. Zmeny uvedených informácií musia byť zaslané druhej zmluvnej strane formou doporučeného listu podpísaného oprávneným zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmien.
6. Objednávateľ sa zaväzuje, že zamestnanci poskytovateľa budú pre účinné plnenie tejto zmluvy v objekte objednávateľa vybavení oprávnením pre vstup alebo objednávateľ zaistí sprevádzanie zamestnancov poskytovateľa.
7. Poskytovateľ je oprávnený použiť na plnenie predmetu tejto zmluvy subdodávateľov. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 4 zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v Prílohe č. 4 zmluvy do 3 pracovných dní odo dňa uskutočnenia tejto zmeny. Poskytnutie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za riadne plnenie predmetu zmluvy v zmysle tejto zmluvy.
8. V prípade zmeny subdodávateľa alebo doplnenia nového subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu podľa predchádzajúceho bodu, najmenej 4 (štyri) pracovné dni pred jeho plánovaným využitím. Počas trvania tejto zmluvy je poskytovateľ oprávnený zmeniť subdodávateľa uvedeného v príslušnej prílohe tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu plnenia, ktorá má byť subdodávateľom plnená.
9. Poskytovateľ sa zaväzuje, počas celej doby trvania tejto zmluvy byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bodu 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
10. Za účelom preukázania splnenia povinnosti v zmysle prechádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 4 tejto zmluvy, resp. následne zmenenými postupom podľa bodu 8 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bodu 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bodu 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
11. V prípade, ak poskytovateľ poruší povinnosť v zmysle bodu 9 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.
12. Poskytovateľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané poskytovateľom v súlade s právnym poriadkom Slovenskej republiky.
13. V prípade, ak sa vyhlásenie poskytovateľa podľa predchádzajúceho bodu tohto článku zmluvy preukáže za nepravdivé a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa Poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi príslušným kontrolným orgánom, a to najneskôr do 7 kalendárnych dní odo dňa jej uplatnenia u poskytovateľa.

**ČLánok V.**

**Zmluvné SANKCIE a NÁHRADA ŠKODY**

1. V prípade nedodržania dohodnutého termínu začatia poskytovania služieb SAP Enterprise Support podľa článku II bodu 2 tejto zmluvy, vzniká objednávateľovi nárok vyúčtovať poskytovateľovi zmluvnú pokutu:
   1. vo výške 0,02 % z celkovej ceny predmetu zmluvy bez DPH uvedenej v článku III bode 1 tejto zmluvy za každý deň omeškania a pre celkovú dĺžku omeškania do 1 mesiaca.
   2. vo výške 0,5 % z celkovej ceny predmetu zmluvy bez DPH uvedenej v článku III bode 1 tejto zmluvy za každý deň omeškania za omeškanie trvajúce viac ako 1 mesiac.
2. Čiastku zmluvnej pokuty uhradí poskytovateľ objednávateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi objednávateľ poskytovateľovi   
   v písomnom uplatnení zmluvnej pokuty.
3. V prípade omeškania objednávateľa s uhradením faktúr uhradí objednávateľ poskytovateľovi úrok z omeškania vo výške určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
4. Právo objednávateľa na náhradu škody nie je týmto článkom zmluvy dotknuté, pričom zmluvné pokuty podľa tohto článku sa nezapočítavajú na náhradu škody, ktorá objednávateľovi vznikne porušením zmluvných povinností poskytovateľa.
5. Zmluvné pokuty podľa tejto zmluvy sú splatné do 30 kalendárnych dní odo dňa doručenia faktúry druhej zmluvnej strane.
6. Limitácia zmluvnej pokuty: Celková úhrnná výška zmluvnej pokuty, ktorá môže byť predmetom uplatnenia zo strany objednávateľa voči poskytovateľovi v zmysle tejto zmluvy, je dohodou zmluvných strán limitovaná do výšky 50 % zmluvnej ceny. Táto limitácia sa nevzťahuje na porušenia povinností spôsobené úmyselne.
7. Limitácia náhrady škody: Celková úhrnná výška škody, ktorá môže byť predmetom náhrady zo strany poskytovateľa v prospech objednávateľa v zmysle tejto zmluvy, je dohodou zmluvných strán limitovaná do výšky 100% zmluvnej ceny. Táto limitácia sa nevzťahuje na škody spôsobené úmyselne.

**ČLánok VI.**

**Vyššia moc**

1. Za porušenie tejto zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, epidémia ).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. V prípade vyššej moci musí poskytovateľ písomne a bezodkladne oznámiť objednávateľovi pôsobenie a charakteristiku vyššej moci, jej rozsah a predpokladaný čas jej trvania, pričom je povinný objednávateľovi dostatočne preukázať vplyv pôsobenia vyššej moci na plnenie jeho zmluvných povinností.
4. Ak sa z dôvodu vyššej moci stane plnenie tejto zmluvy nemožným aj po troch mesiacoch od vyskytnutia sa okolnosti považovanej za vyššiu moc v zmysle bodu 1 tohto článku zmluvy, zmluvná strana, ktorá sa bude chcieť odvolať na predmetnú okolnosť, požiada druhú zmluvnú stranu o úpravu zmluvy vo vzťahu k predmetu, k cene a k termínu plnenia predmetu zmluvy. V prípade, ak nedôjde k dohode, môže zmluvná strana, ktorá sa na prípad vyššej moci odvolala, odstúpiť od zmluvy.

**ČLánok VII.**

**UKONČENIE ZMLUVY**

1. Táto zmluva zaniká pred uplynutím doby trvania zmluvy:

písomnou dohodou zmluvných strán,

poskytovanie služieb podpory SAP Enterprise  Support podľa tejto zmluvy sa končí a táto zmluva v rozsahu poskytovania služieb podpory SAP Enterprise  Support zaniká dňom, ktorým nadobudne účinnosť poskytovanie služieb podpory SAP (t. z. SAP Standard Support, SAP Enterprise Support a SAP Product Support for Large Enterprises) podľa neskôr uzatvorenej zmluvy, a to za podmienky, že poskytovanie služieb podpory SAP podľa neskôr uzatvorenej zmluvy bude v súlade so zmluvnými a licenčnými podmienkami poskytovania služieb podpory korporácie SAP, a to najmä, že služby podpory SAP podľa neskôr uzatvorenej zmluvy budú pokrývať všetok SAP Softvér, ku ktorému zákazník v zmysle licenčných podmienok SAP bude mať v tom čase účinné licenčné práva (vrátane SAP Softvéru uvedeného v prílohe tejto zmluvy). Pre upresnenie pojem „všetok Softvér SAP“ znamená akékoľvek a všetky (i) štandardné softvérové produkty (ako aj príslušnú dokumentáciu) vyvinuté spoločnosťou SAP alebo pre spoločnosť SAP alebo hociktorou z jej ovládaných spoločností; (ii) nové verzie (neobmedzené na vydania, aktualizácie a opravy) softvéru a (iii) úplné alebo čiastočné kópie skôr menovaného softvéru,

písomným odstúpením od tejto zmluvy jednou zo zmluvných strán v prípade podstatného porušenia tejto zmluvy druhou zmluvnou stranou, z dôvodov podľa Obchodného zákonníka v platnom znení, z dôvodov označených za podstatné porušenie povinností zmluvnej strany v tejto zmluve alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane;

zánikom poskytovateľa bez právneho nástupcu a jeho výmazom z obchodného registra,

ak bol na poskytovateľa podaný návrh na vyhlásenie konkurzu.

1. Za podstatné porušenie zmluvy podľa predchádzajúceho bodu tohto článku zmluvy sa považuje:
2. ak poskytovateľ nedodrží termín začatia poskytovania služby SAP Enterprise Support podľa článku II. bodu 2 tejto zmluvy,
3. ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
4. ak sa objednávateľ dostane do omeškania s úhradou faktúr vystavených v zmysle tejto zmluvy po dobu dlhšiu ako 3 mesiace alebo
5. podstatné porušenia zmluvy definované v iných ustanoveniach tejto zmluvy.
6. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
7. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i  nevyzdvihnutie doporučenej zásielky na pošte v odbernej lehote.
8. Zmluvu je možné ukončiť tiež odstúpením objednávateľa v súlade s § 19 zákona o verejnom obstarávaní.
9. V prípade ukončenia zmluvy akýmkoľvek spôsobom je poskytovateľ povinný v lehote do 30 dní odo dňa ukončenia zmluvy vrátiť objednávateľovi alikvótnu časť uhradenej ceny za obdobie, počas ktorého poskytovateľ nebude pre objednávateľa plniť predmet zmluvy v zmysle tejto zmluvy.

**ČLÁNOK VIII**.

**POVINNOSŤ MLČANLIVOSTI**

1. Poskytovateľ berie na vedomie, že príde do styku s informáciami a údajmi objednávateľa. Poskytovateľ súhlasí, že všetky informácie a údaje, ktoré získal akýmkoľvek spôsobom od  objednávateľa a z jeho činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné. Týmto sa poskytovateľ zaväzuje dodržať utajenie informácií a zamedziť zneužitiu týchto informácií vo svoj prospech alebo v prospech tretích osôb svojím zavinením. Poskytovateľ sa zaväzuje zabezpečiť, aby v súvislosti s realizáciou poskytovaných služieb nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Táto povinnosť mlčanlivosti sa vzťahuje aj na poskytovateľa, nezaniká ani po ukončení tejto zmluvy a nie je možné sa jej nijako zbaviť.
2. V prípade porušenia tohto záväzku je poskytovateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr.   
   § 17, § 44 Obchodného zákonníka), je poskytovateľ povinný uhradiť objednávateľovi zmluvnú pokutu vo výške 16.600,- eur za každý preukázaný prípad zneužitia interných informácií a údajov. Táto zmluvná pokuta je splatná do 14 dní od písomného oznámenia objednávateľa o zistení porušenia záväzku podľa tohto článku zmluvy. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy. Porušenie záväzku mlčanlivosti zo strany poskytovateľa sa považuje za podstatné porušenie zmluvy.

**ČLánok IX.**

**Záverečné ustanovenia**

1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
2. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy, pokiaľ v zmluve nie je uvedené inak a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
3. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov právneho poriadku platného na území SR.
4. Poskytovateľ sa zaväzuje prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne objednávateľovi najneskôr 30 dní pred predpokladanou zmenou.
5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú zmluvu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
6. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
7. Táto zmluva je vyhotovená v piatich rovnopisoch, z ktorých objednávateľ dostane tri vyhotovenia a poskytovateľ dostane dve vyhotovenia.
8. Súčasťou tejto zmluvy sú nasledovné prílohy:

Príloha č. 1 – Opis predmetu zmluvy

Príloha č. 2 - Popis služieb SAP Enterprise Support

Príloha č. 3 – Cenová špecifikácia predmetu zmluvy

Príloha č. 4 – Zoznam subdodávateľov poskytovateľa

1. Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu od nadobudnutia účinnosti tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
2. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr Poskytovateľa doručených objednávateľovi.
3. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
4. Objednávateľ pri spracúvaní osobných údajov dotknutých osôb poskytovateľa na účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: https://www.nbs.sk/sk/ochrana-osobnych-udajov.
5. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa Za poskytovateľa

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

**Príloha č. 1 k Zmluve č. C-NBS1-000-087-213**

**Opis predmetu zmluvy**

Predmet poskytovania služieb SAP Enterprise Support

|  |  |  |  |  |
| --- | --- | --- | --- | --- |
| **Pol. číslo** | **Dodanie služby podpory SAP Enterprise Support pre nasledovné licencie:** | | | **Množstvo** |
| 1 | SAP Software | mySAP Business Suite  mySAP Banking | 3 Developer používateľ  231 Professional používateľov 57 Limited Professional používateľov 20 mySAP Banking Engine používatelia mySAP Banking Core Banking Current Accounts (max. denný počet transakcií na účtoch: 18 696) | 1 |
| 2 | SAP-PI | SAP NetWeaver | 50 GB dát/mesiac SAP PI Base Engine  1SAP NetWeaver Developer používateľ | 1 |
| 3 | SAP-NW Foundation | SAP NetWeaver | 311 používateľov SAP NetWeaver Foundation for Third Party Applications, user based | 1 |

Opis predmetu zmluvy je bližšie uvedený v samostatnej prílohe č. 2 tejto zmluvy pod názvom „Popis služieb podpory SAP Enterprise Support“.

**Príloha č. 2 k Zmluve č. C-NBS1-000-087-213**

**Popis služieb podpory SAP Enterprise Support**

****

**Príloha č. 3 k Zmluve č. C-NBS1-000-087-213**

**Cenová špecifikácia predmetu zmluvy**

| **Pol. číslo** | **Predmet plnenia** | | | **2024** | **2025** | **2026** |
| --- | --- | --- | --- | --- | --- | --- |
| ***Dodanie služby podpory SAP Enterprise Support pre licencie k SAP Software, pre licenciu SAP-PI a* pre licenciu SAP-NW Foundation** | | | | **Cena položky**  **za štvrťrok**  **v eur bez DPH** | **Cena položky**  **za štvrťrok**  **v eur bez DPH** | **Cena položky**  **za štvrťrok**  **v eur bez DPH** |
| 1 | SAP Software | mySAP Business Suite  mySAP Banking | 3 Developer používateľ  231 Professional používateľov 57 Limited Professional používateľov 20 mySAP Banking Engine používatelia mySAP Banking Core Banking Current Accounts (max. denný počet transakcií na účtoch: 18 696) | *<vyplní uchádzač>* | *<vyplní uchádzač>* | *<vyplní uchádzač>* |
| 2 | SAP-PI | SAP NetWeaver | 50 GB dát/mesiac SAP PI Base Engine  1SAP NetWeaver Developer používateľ | *<vyplní uchádzač>* | *<vyplní uchádzač>* | *<vyplní uchádzač>* |
| 3 | SAP-NW Foundation | SAP NetWeaver | 311 používateľov SAP NetWeaver Foundation for Third Party Applications, user based | *<vyplní uchádzač>* | *<vyplní uchádzač>* | *<vyplní uchádzač>* |
| 4 | **Celková cena za dodanie služby podpory SAP Enterprise Support za ¼ rok**  (vypočítaná ako súčet ¼ ročných cien položiek 1 až 3 pre príslušný rok) | | | *<vyplní uchádzač>* | *<vyplní uchádzač>* | *<vyplní uchádzač>* |

|  |  |
| --- | --- |
| **Celková cena za predmet zákazky v eurách bez DPH**  (vypočítaná ako súčet (4 x cena za položku 4 pre rok 2024) + (4 x cena za položku 4 pre rok 2025) + (4 x cena za položku 4 pre rok 2026)) | *<vyplní uchádzač>* |

**Príloha č. 4 k Zmluve č. C-NBS1-000-087-213**

**Zoznam subdodávateľov poskytovateľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| p.č. | Obchodné meno, sídlo subdodávateľa, IČO, zápis do príslušného obchodného registra | Osoba oprávnená konať za subdodávateľa (meno a priezvisko, adresa pobytu, dátum narodenia) |
| 1. | <vyplní uchádzač> | <vyplní uchádzač> |
| 2. | <vyplní uchádzač> | <vyplní uchádzač> |
| 3. | <vyplní uchádzač> | <vyplní uchádzač> |